Die Meisie van Nigel is 'n plakboek, 'n movie eintlik, van Sonja Herholdt se lewe. Sonja glo dit plaas haar lewe van die afgelope 30 jaar in perspektief. "As mense met my lewensverhaal kan identifiseer, glo ek dat dit genesing en hoop kan bring."Of die lewe nou met jou gebeur of nie, dit is somtyds maar moeilik. Die lewe van Sonja Herholdt, sangeres, enkelouer en ma van 'n gestremde kind, vriendin en sakevrou, is eintlik niks meer of minder as enige ander Suid-Afrikaanse vrou nie. Dit is die verhaal van 'n vrou wat 'n lewe probeer maak te midde van terugslae, teleurstellings, hartseer maar ook vreugde en groot sukses. Dit is 'n boek vol waarhede en wyshede geskryf deur Carel F, Cronjé, iemand wat as skrywer van haar liedjies seder t"Reconstructing Alice", so naby aan Sonja gekom het om die vrou in haar te verstaan.Dit leer mens dat jy kan kies om jou omstandighede te hanteer, dit te oorkom en daaruit te leer of jy kan kies om nie meer te voel nie, nie meer om te gee nie en ook om nie meer te leef nie, maar net te bestaan sonder enige hoop in die moontlikhede wat die toekoms kan bied.Te midde van groot suksesse, wat insluit niks minder nie as agt Saries, die Papillon Rising Star Award as een van die agt top vroue in Suid-Afrika wat sukses behaal het, 'n Erkentlikheidstoekenning van die Afrikaanse Sakekamer van Pretoria en 'n optrede voor die Amerikaanse president, beleef sy ook intense laagtepunte wat insluit 'n aborsie, 'n man wat regdeur hul huwelik openlike verhoudings met ander vroue gehad het en ook 'n kind by 'n ander vrou gehad het, 'n ernstige motorongeluk,'n kind wat op twee jaar doof word, selfsekwestrasie en die ewige media, wat deur die jare positief en ook baie negatief oor haar berig het.Die verhaal is in heerlike storie-vorm geskryf, vertel in die eerste persoon en die groot sorg aan detail van gesprekke en gebeurlikhede is 'n aangename verrassing. - graffitibooks.co.za
Kantelring geskryf deur Karel Cronjé : Trein Na Matjiesfontein gekryf deur Anton Goosen : Ek Verlang Na Jou geskryf deur jan de wet
Dankie aan John Thomson ons besturende direkteur van Klingel vir sy betrokkenheid. 'n Spesiale dankie aan my man vir sy liefde en belang by die plaat. Dit was 'n fees om saam met al die mense aan my plaat te werk.
Was jy al ooit op 'n diskodans, waar die traporrelwals, die bomp en teer liefdesballades mekaar afwissel -
Het jy al waterblommetjies gesmaak op die Matjiesfonteintrein, terwyl Afrikaans voetklopperlekker in jou ore kiink --
Het jy die Suidoos al hartseer hoor waai en by die strandkafeetjie jou moskombersie snoesig om jou getrek -
Maak jou dan gereed vir die volbloed verrassing van vanjaar! Tussen hierdie blaaie klink Afrikaans internasionaal en so professioneel soos wat ek dit nog nie in ons land gehoor het nie.
Luister na Sonja Herholdt en hoor vir Anton Goosen in 'n versameling liedjies wat bewys dat ons pragtaal ook musikaal kan uitsê, soos wat min geglo het moontlik is. Die professionele orkeswerk en die harmonieuse bystemme vou om Anton se wafferse woorde en gee Sonja die geleentheid om opnuut te bewys hoekom sy Suid-Afrika se gewildste sangeres van ligte musiek is. En dan het ons nog boonop Zane Cronjé se verwerkings en die stewige regie van Boet Pretorius. Sjoe! Wat vir 'n klank!
Binne die kort bestek van enkele maande het Sonja Herholdt een van Suid-Afrika se gewildste kunstenaars geword. Sy het oornag bekendheid verwerf met die treffernommer EK VERLANG NA JOU, 'n nommer waarmee sy ook die 1975 Sarietoekenning vrir die Beste Sangeres verwerf het. Sonja het hierdie gesogte titel verwerf met haar eerste plaatopname! EK VERLANG NA JOU het ook vir komponis Jan de Wet 'n Sarietoekenning verdien vir die Liedjie van die Jaar, 'n toekennjng wat deur die luisteraarspubliek bepaal is. Die publiek se liefde vir EK VERLANG NA JOU is herbevestig deur die verkope van meer as 25 000 solus sewe plate, wat die nommer laat kwalifiseer het vir 'n goue plaat. Sonja het haar sukses met die eerste plaatopname voortgesit met verskeie geslaagde openbare optredes, en is nou 'n gewilde televisiekunstenares. Sy het sedert die begin van ons nuvve televisiediens in talle programme verskyn en is geesdriftig deur die publiek ontvang.
Sonja Herholdt se formule vir sukses is eenvoudig - sy is opreg en eerlik en benader haar sang met toewyding. 'n Klokhelder stem, 'n pragtige gesiggie en 'n innemende geaardheid span die kroon op haar sukses.
Hierdie album bevat talle nuwe nommers wat 'n waardige bydrae sal Iewer tot die Afrikaanse ligte musiekskat, danksy die span uitmuntende komponiste, Jan de Wet, Anton Goosen en F.C. Hamman.